

Οΐ9ΐυ!ΓΓ#ΐ9ηθ(ί &Υ 
νΑΡνΑΡίΑ ΖΑΟΗΜ 
ΟβΙθ: 2017.02.Μ^9:05:28 
ΕΕΤ 

Ρθ35θπ: 5ίβΠ8α ΡϋΡ 
(θΓϊΐβθ()(ΐ8ΐ1) I 
ΙοοΒίΐοη: Αϋτβ|5, ΕΙΙίπϊΚο 
Τ νρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2623 


8 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 341 


ΑΠΟΦΑΣΕΙΣ 

Αριθμ. 346 

Έγκριση κανονισμού μισθώσεων - παραχωρή¬ 
σεων της Ανώνυμης Εταιρείας με την επωνυμία 
«ΑΛΕΞΑΝΔΡΕΙΑ ΖΩΝΗ ΚΑΙΝΟΤΟΜΙΑΣ Α.Ε. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις: 

α) Του ν. 3489/2006 «Ζώνη Καινοτομίας Θεσσαλονίκης 
και άλλες διατάξεις», όπως ισχύει και ειδικότερα του άρ¬ 
θρου 6 αυτού. (ΦΕΚ Α' 205). 

β) Της με αρ. 2606/ 27.05.2014 υπουργικής απόφασης 
με θέμα « Έγκριση τροποποίησης και κωδικοποίησης του 
καταστατικού της εταιρείας με την επωνυμία «Αλεξάν¬ 
δρεια Ζώνη Καινοτομίας Α.Ε.» (ΦΕΚ Β' 1434). 

γ) Του Αστικού Κώδικα 

2. Του π.δ. 108/2014 «Οργανισμός του Υπουργείου Μα¬ 
κεδονίας και Θράκης» (ΦΕΚ Α' 175), όπως ισχύει μετά την 
τροποποίησή του με τη με αρ. 5786/30.12.2016. 

3. Του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γενικής Γραμματείας Κοινωνικών 
Ασφαλίσεων» (ΦΕΚ Α'20). 

4. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων». (ΦΕΚ Α'208). 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

6. Την υπ' αρ. 39324/6-12-2016 απόφαση του Πρω¬ 
θυπουργού και του Υπουργού Εσωτερικών που αφορά 
στην «Ανάθεση αρμοδιοτήτων στην Υφυπουργό Εσωτε¬ 
ρικών, Μαρία Κάλλια - Τσαρουχά» (ΦΕΚ 3959 Β'). 

7. Το με αρ. 108/12.10.2016 πρακτικό του ΔΣ με το 
οποίο εγκρίθηκε ομόφωνα ο κανονισμός μισθώσεων 
της ανώνυμης εταιρείας με την επωνυμία « Αλεξάνδρεια 
Ζώνη Καινοτομίας Α.Ε.». 

Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 


Α. Εγκρίνουμε τον κατωτέρω κανονισμό μισθώσεων 
της ανώνυμης εταιρείας με την επωνυμία « Αλεξάνδρεια 
Ζώνη Καινοτομίας Α.Ε.»: 

ΚΑΝΟΝΙΣΜΟΣ ΜΙΣΘΩΣΕΩΝ ΤΗΣ ΑΝΩΝΥΜΗΣ 

ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «ΑΛΕΞΑΝΔΡΕΙΑ 

ΖΩΝΗ ΚΑΙΝΟΤΟΜΙΑΣ Α.Ε.» 

Άρθρο 1 

Ορισμοί - Πεδίο εφαρμογής 

1.0 Κανονισμός καταρτίζεται κατά τη διάταξη της πα¬ 
ραγράφου 1 παρ. δ'του άρθρου 6 του ν. 3489/2006 (ΦΕΚ 
Α'205), όπως τροποποιήθηκε και ισχύει, σύμφωνα με το 
άρθρ. 26 του ν. 4973/2012 (ΦΕΚΑ'86) και το άρθρ. 6 του 
ν. 4180/2013 (ΦΕΚ Α' 182), και αφορά την, σύμφωνα με 
το σκοπό της εταιρίας όπως αυτός ορίζεται στο άρθρ. 
4 του παραπάνω νόμου, παραχώρηση της χρήσης, με 
μίσθωση ακινήτων τα οποία ανήκουν κατά κυριότητα 
στην Εταιρεία ή παραχωρούνται σ' αυτήν με οποιαδή¬ 
ποτε έννομη σχέση. 

2. Για τους σκοπούς του παρόντος Κανονισμού καθο¬ 
ρίζονται οι ακόλουθοι ορισμοί: 

α) «Αντιπροσφορά»: κάθε προσφορά εκτός του ορι- 
ζομένου με την οικεία προκήρυξη πλαισίου, ή, ειδικά 
για τις περιπτώσεις ηλεκτρονικών διαγωνισμών/ δημο¬ 
πρασιών, οι διαδοχικές αυξανόμενες προσφορές των 
συμμετεχόντων. 

β) «Αρμόδιο Όργανο»: το Διοικητικό Συμβούλιο ή το 
οριζόμενο με σχετική απόφαση του Διοικητικού Συμ¬ 
βουλίου Μονομελές ή Συλλογικό Όργανο για τη λήψη 
αποφάσεων, που προβλέπονται από τον Κανονισμό. 

γ) «Διαγωνιζόμενος» ή «Υποψήφιος» ή «Συμμετέχων» 
ή «Προσφέρων»: ο ενδιαφερόμενος που έχει υποβάλει 
φάκελο συμμετοχής στο διαγωνισμό. 

δ) «Εκμίσθωση»: η παραχώρηση χρήσης ακινήτων 
έναντι ανταλλάγματος. 

ε) «Εκτιμώμενη Μισθωτική Αξία» (ΕΜΑ):το εκτιμώμε- 
νο, μίσθωμα, με το οποίο, κατά την περίοδο της εκτίμη¬ 
σης, μπορεί να εκμισθωθεί ένα ακίνητο, σύμφωνα με τα 
προβλεπόμενα στο άρθρο 3 του παρόντος Κανονισμού. 

στ) «Επιτροπή Διαγωνισμού»: το αρμόδιο συλλογικό 
όργανο για την αποσφράγιση και αξιολόγηση των φα¬ 
κέλων συμμετοχής στο διαγωνισμό, την γνωμοδότηση 
επί των σχετικών ενστάσεων και την εισήγηση προς το 












2624 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'341/08.02.2017 


αρμόδιο όργανο της εταιρείας για τη λήψη αποφάσεων 
που προβλέπονται από τον Κανονισμό. 

ζ) «Εταιρεία»: η ανώνυμη εταιρεία με την επωνυμία 
«Αλεξάνδρεια Ζώνη Καινοτομίας Α.Ε.» 

η) «Ακίνητα που η εταιρεία κατέχει, διοικεί, διαχειρίζε¬ 
ται και εκμεταλλεύεται για λογαριασμό της»: κάθε ακί¬ 
νητο που έχει αποκτηθεί ή μεταβιβασθεί στην εταιρεία, 
ή της έχει παραχωρηθεί η χρήση σύμφωνα με τις ισχύ- 
ουσες διατάξεις, τα οποία δικαιούται να κατέχει, διοικεί, 
διαχειρίζεται και εκμεταλλεύεται για λογαριασμό της. 

θ) «Πιστοποιημένοι εκτιμητές»: οι, κατά τις προβλεπό- 
μενες διατάξεις της οικείας νομοθεσίας, επίσημα πιστο¬ 
ποιημένοι εκτιμητές. 

ι) «Τιμή Εκκίνησης»: η εκάστοτε καθοριζομένη από το 
αρμόδιο Όργανο τιμή, η οποία κατά τις διατάξεις του 
παρόντος κανονισμού ταυτίζεται κατ' ελάχιστον με την 
εκτιμώμενη μισθωτική αξία των ακινήτων. Σε περίπτω¬ 
ση που διαγωνισμός κηρυχθεί άγονος, είτε λόγω μη 
συμμετοχής, είτε γιατί οι οικονομικές προσφορές είναι 
κατώτερες της τιμής εκκίνησης, το Διοικητικό Συμβού¬ 
λιο δύναται, κατόπιν σχετικής εισήγησης του Αρμοδίου 
Οργάνου να αποφασίσει μείωση της τιμής εκκίνησης 
κατά μέγιστο 30% της αρχικής. 

Κεφάλαιο Α: Εκμισθώσεις 

Άρθρο 2 

Διαδικασίες σύναψης συμβάσεων εκμισθώσεων 
Η σύναψη σύμβασης εκμίσθωσης για τα ακίνητα αρ¬ 
μοδιότητας της Εταιρείας, γίνεται με μια από τις ακόλου¬ 
θες διαδικασίες, μετά από προσδιορισμό της αξίας του 
ακινήτου, σύμφωνα με τα προβλεπόμενα στο άρθρο 3 
του παρόντος: 

1. Με ανοικτό διαγωνισμό. Είναι η διαδικασία, κατά 
την οποία κάθε ενδιαφερόμενος μπορεί να υποβάλει 
προσφορά. 

2. Με κλειστό διαγωνισμό. Είναι η διαδικασία, στην 
οποία μπορεί να μετάσχει κάθε ενδιαφερόμενος, αλλά 
στο πλαίσιο της οποίας μόνον οι ενδιαφερόμενοι που 
έχουν προσκληθεί από την Εταιρεία, μπορούν να υπο¬ 
βάλουν προσφορά. 

3. Με πρόχειρο διαγωνισμό. Είναι η διαδικασία με την 
οποία η Εταιρεία απευθύνει πρόσκληση εκδήλωσης 
ενδιαφέροντος σε τρεις (3) τουλάχιστον υποψηφίους. 
Η διαδικασία αυτή ακολουθείται εφόσον η Εκτιμώμενη 
Μισθωτική Αξία δεν υπερβαίνει το ποσό των εξήντα χι¬ 
λιάδων (60.000) ευρώ ετησίως. 

4. Με απευθείας εκμίσθωση: Είναι η διαδικασία με 
την οποία η Εταιρεία μπορεί να συνάψει σύμβαση εκμί¬ 
σθωσης, μετά από ειδικά αιτιολογημένη απόφαση του 
Διοικητικού Συμβουλίου, που λαμβάνεται με πλειοψηφία 
τουλάχιστον των 2/3 των μελών του Διοικητικού Συμ¬ 
βουλίου και εφόσον συντρέχουν αντικειμενικές, έκτα¬ 
κτες και απρόβλεπτες ή επιβεβλημένες συνθήκες. 

Άρθρο 3 

Προσδιορισμός μισθωτικής αξίας ακινήτου 
Για τον προσδιορισμό της Εκτιμώμενης Μισθωτικής 
Αξίας (ΕΜΑ) του προς εκμίσθωση ακινήτου, η οποία θα 


είναι και η ελάχιστη αποδεκτή για τη σύναψη της μίσθω¬ 
σης, συντάσσεται Έκθεση Εκτίμησης από δύο τουλάχι¬ 
στον αναγνωρισμένους πιστοποιημένους εκτιμητές ή 
αναγνωρισμένα μεσιτικά γραφεία, η οποία εγκρίνεται 
από το Διοικητικό Συμβούλιο της Εταιρείας, το οποίο θα 
καθορίζει και την αμοιβή τους. 

Άρθρο 4 

Προκήρυξη - Δημοσιότητα, 

Δικαιολογητικά Συμμετοχής 

1. Με απόφαση του Διοικητικού Συμβουλίου της Εται¬ 
ρείας, μετά από σχετική εισήγηση, επιλέγεται η διαδικα¬ 
σία σύναψης της σύμβασης εκμίσθωσης και οι βασικοί 
όροι της προκήρυξης, μεταξύ των οποίων περιλαμβά¬ 
νονται, ιδίως: η περιγραφή του ακινήτου, τα κριτήρια για 
την αξιολόγηση των προσφορών, ο τόπος και ο χρόνος 
διενέργειας του διαγωνισμού, η διάρκεια ισχύος των 
προσφορών, οι Εγγυήσεις Συμμετοχής στο Διαγωνισμό 
και Καλής Εκτέλεσης των Όρων της Σύμβασης, τα προσό¬ 
ντα των συμμετεχόντων και τα δικαιολογητικά συμμετο¬ 
χής και οι βασικοί όροι της σύμβασης που θα υπογράφει. 

2. Σε περιπτώσεις εκμίσθωσης ακινήτου, για το οποίο 
προβλέπεται η υποβολή επενδυτικού σχεδίου αξιοποίη¬ 
σης ή επισκευής ή μετασκευής του ακινήτου, μπορεί να 
ορίζονται και ειδικοί όροι σχετικά με την υποβολή εγγυή¬ 
σεων ή άλλων δικαιολογητικών, το χρόνο ολοκλήρωσης 
του επενδυτικού σχεδίου, ρήτρες εξόδου για την περί¬ 
πτωση μη ολοκλήρωσης αυτού, καθώς και κάθε άλλος 
αναγκαίος όρος για τη διασφάλιση των συμφερόντων 
της Εταιρείας. Στις περιπτώσεις αυτές στην προκήρυξη 
μπορεί να περιλαμβάνεται ως παράρτημα σχέδιο σύμ¬ 
βασης, επί του οποίου οι διαγωνιζόμενοι μπορούν να 
υποβάλουν παρατηρήσεις, οι οποίες, πάντως, δεν είναι 
δεσμευτικές για την Εταιρεία. 

3. Οι διαγωνισμοί διενεργούνται με ενσφράγιστες έγ¬ 
γραφες προσφορές, εκτός των περιπτώσεων των ηλε¬ 
κτρονικών διαγωνισμών/δημοπρασιών (θ-θυςΐίοηε), 
καθώς και εάν στην προκήρυξη καθορίζεται ότι οι προ¬ 
σφορές θα διατυπώνονται προφορικά ή εγγράφως, με 
δυνατότητα προφορικής βελτίωσης σε επόμενο στάδιο 
του διαγωνισμού. Η χρονική στιγμή και ο τόπος της διε¬ 
νέργειας ορίζονται από την προκήρυξη ή προβλέπονται 
από αυτήν να ορισθούν με συγκεκριμένο τρόπο και σε 
αυτόν καλούνται εγγράφως να προσέλθουν όλοι εκείνοι 
των οποίων οι προσφορές έχουν, καταρχήν, γίνει δεκτές. 
Στη τελευταία αυτή περίπτωση, κάθε προσφορά πλειο¬ 
δότη είναι αντίστοιχα υποχρεωτική για τον πλειοδότη, 
η υποχρέωση δε αυτή, μεταβαίνει αλληλοδιαδόχως από 
τον πρώτο στους ακόλουθους και επιβαρύνει οριστικώς 
τον τελευταίο πλειοδότη. Κάθε προσφορά πρέπει να εί¬ 
ναι ανώτερη της αμέσως προηγούμενης κατά ποσό ίσο 
με 5% τουλάχιστον. 

Στις περιπτώσεις προφορικών προσφορών και στις 
περιπτώσεις ηλεκτρονικών διαγωνισμών (θ-3υςΐίοη5) 
επιτρέπεται προσφορά για λογαριασμό άλλου, αρκεί να 
κατατίθεται από αυτόν που εμφανίζεται σχετικό πλη¬ 
ρεξούσιο ιδιωτικό έγγραφο με νόμιμη θεώρηση για το 
γνήσιο της υπογραφής, κατά την κατάθεση της προσφο¬ 
ράς, διαφορετικά θεωρείται αμαχήτως ο συμμετέχων ως 

πλειοδότης ατομικά για τον εαυτό του. Ο διαγωνισμός 
διεξάγεται και τελειώνει χωρίς διακοπή εντός του χρό¬ 
νου που καθορίζεται στη προκήρυξη. Για τη διενέργειά 
του συντάσσεται πρακτικό, το οποίο μετά τη λήξη του 
διαγωνισμού και την ανακήρυξη του τελευταίου πλειο¬ 
δότη, υπογράφεται από την Επιτροπή και τον τελευταίο 
πλειοδότη. Παράταση του καθορισμένου χρόνου λήξης 
του διαγωνισμού επιτρέπεται, για όσο χρόνο κατά την 
κρίση της Επιτροπής απαιτείται, εφόσον συνεχίζονται 
οι προσφορές. Μετά τη λήξη του διαγωνισμού ουδεμία 
προσφορά γίνεται δεκτή. 

Άρθρο 5 

Κατακύρωση - Σύμβαση - 

Παράταση - Λήξη Μίσθωσης 

1. Η απόφαση για την κατακύρωση του διαγωνισμού 
λαμβάνεται από το Διοικητικό Συμβούλιο της Εταιρείας. 
Η απόφαση παράγει έννομα αποτελέσματα και δεσμεύει 
το διαγωνιζόμενο από την κατακύρωση. 

2. Η υπογραφή της σύμβασης προϋποθέτει την πα¬ 
ράδοση εκ μέρους του αναδόχου στην Εταιρεία της 
ορισθείσας Εγγύησης Καλής Εκτέλεσης των Όρων της 
Σύμβασης, σύμφωνα μετά οριζόμενα στην προκήρυξη. 

3. Σε περίπτωση άρνησης του αναδόχου να υπογράψει 
τη σύμβαση μίσθωσης ή να προσκομίσει την ορισθείσα 
Εγγύηση Καλής Εκτέλεσης των Όρων της μίσθωσης ή 
άλλα αιτούμενα από την Εταιρεία δικαιολογητικά, μέσα 
στην καθοριζομένη από την Εταιρεία προθεσμία, ή, σε 
περίπτωση προφορικής οικονομικής προσφοράς, ο πλει¬ 
οδότης αρνηθεί να υπογράψει το πρακτικό διεξαγωγής 
του διαγωνισμού, καταπίπτει η ορισθείσα Εγγύηση Συμ¬ 
μετοχής του στο διαγωνισμό υπέρ της Εταιρείας, λόγω 
ποινικής ρήτρας, επιφυλασσομένου του δικαιώματος της 
Εταιρείας να επιδιώξει την αποκατάσταση κάθε τυχόν 
θετικής ή αποθετικής ζημίας της. Στην περίπτωση αυτή, 
η Εταιρεία δύναται να κατακυρώσει το Διαγωνισμό στον 
επόμενο στη σειρά κατάταξης ή να ακυρώσει το Διαγωνι¬ 
σμό. Σε περίπτωση επαναπροκήρυξηςτου διαγωνισμού, 
ο κατά το πρώτο εδάφιο της παρούσας παραγράφου 
ανάδοχος ή πλειοδότης, δεν δικαιούται να λάβει μέρος. 

4. Η σύμβαση μίσθωσης υπογράφεται από τον Πρό¬ 
εδρο ή το Διευθύνοντα Σύμβουλο της Εταιρείας ή από 
άλλο ειδικώς εξουσιοδοτημένο πρόσωπο. 

5. Παράταση της σύμβασης μίσθωσης είναι δυνατή 
κατόπιν εγγράφου αιτήματος του μισθωτή και μετά από 
απόφαση του Διοικητικού Συμβουλίου της Εταιρείας, 
ειδικά αιτιολογημένη, με ταυτόχρονη υπογραφή συμ¬ 
φωνητικού παράτασης, με την ίδια χρονική διάρκεια 
και τους λοιπούς όρους, πλην του καταβαλλόμενου 
μισθώματος το οποίο θα αναπροσαρμόζεται ανάλογα 
με τις τρέχουσες την περίοδο της αναπροσαρμογής 
συνθήκες της αγοράς, λαμβανομένης υπόψη σχετικής 
έκθεσης εκτίμησης του ακινήτου από τουλάχιστον έναν 
αναγνωρισμένο πιστοποιημένο εκτιμητή ή αναγνωρι¬ 
σμένο μεσιτικό γραφείο. 

6.0 μισθωτής υποχρεούται μετά τη λήξη της μίσθω¬ 
σης να εκκενώσει και αποδώσει το μίσθιο αμέσως ελεύ¬ 
θερο και κενό, διαφορετικά υπόκειται σε αποβολή, σύμ¬ 
φωνα με τις ισχύουσες διατάξεις του Κώδικα Πολιτικής 


Δικονομίας περί απόδοσης της χρήσεως του μισθίου, 
όπως ισχύουν κάθε φορά. 

7. Κατά το άρθρ. 6 παρ. 1 περ δ' ν. 3489/2006, όπως 
ισχύει, οι μισθώσεις ακινήτων που ανήκουν κατά κυριό¬ 
τητα στην Εταιρεία ή παραχωρούνται σ'αυτήν με οποια¬ 
δήποτε έννομη σχέση, εξαιρούνται από τις διατάξεις του 
π.δ. 34/1995 και διέπονται από τις διατάξεις του εν λόγω 
του Κανονισμού και του Αστικού Κώδικα (Α.Κ.) 

Κεφάλαιο Β: Κανόνες διαδικασίας Μίσθωσης 
Άρθρο 6 

1. Οι προκηρύξεις και τα έγγραφα εν γένει που απαι¬ 
τούνται για τη διενέργεια των διαγωνισμών και τη συμ¬ 
μετοχή σ'αυτούς, συντάσσονται στην Ελληνική γλώσσα. 
Δύναται με απόφαση του Διοικητικού Συμβουλίου να 
συντάσσονται και στην αγγλική ή άλλη γλώσσα. 

2. Στους διαγωνισμούς, που διενεργούνται κατά τον 
Κανονισμό αυτό, δικαίωμα συμμετοχής έχουν φυσικά ή 
νομικά πρόσωπα, καθώς και ενώσεις προσώπων ή κοι¬ 
νοπραξίες. 

3. Για τη συμμετοχή σε διαγωνισμό απαιτείται Εγγυ¬ 
ητική Επιστολή Συμμετοχής στο Διαγωνισμό. Αντί για 
την κατάθεση ορισθείσας Εγγυητικής Επιστολής Συμ¬ 
μετοχής στο Διαγωνισμό, οι συμμετέχοντες δύνανται να 
καταθέσουν ως Εγγύηση το αντίστοιχο ποσό αυτής, με 
τραπεζική επιταγή στο Ταμείο της Εταιρείας ή με κατά¬ 
θεση μετρητών σε ειδικό προς τούτο λογαριασμό της. 

4. Οι Εγγυητικές Επιστολές εκδίδονται από πιστωτικά 
ιδρύματα ή άλλα νομικά πρόσωπα που λειτουργούν νό¬ 
μιμα στην Ελλάδα ή σε άλλο κράτος-μέλοςτης Ευρωπα¬ 
ϊκής Ένωσης και έχουν σύμφωνα με τη νομοθεσία των 
κρατών - μελών αυτό το δικαίωμα. Οι Εγγυητικές Επι¬ 
στολές μπορούν επίσης να προέρχονται και από τραπε¬ 
ζικό ή πιστωτικό ίδρυμα που λειτουργεί νόμιμα σε χώρα 
-μέρος διμερούς ή πολυμερούς συμφωνίας με την ΕΕ.Τα 
αντίστοιχα έγγραφα των Εγγυητικών Επιστολών, εάν δεν 
είναι διατυπωμένα στην Ελληνική γλώσσα, θα συνοδεύο¬ 
νται από επίσημη μετάφραση, άλλως είναι απαράδεκτα. 
Τα ποσά και το περιεχόμενο της Εγγύησης Συμμετοχής 
στο Διαγωνισμό και της Εγγύησης Καλής Εκτέλεσης της 
Σύμβασης καθορίζονται εκάστοτε από την οικεία προ¬ 
κήρυξη του διαγωνισμού και δεν μπορούν να είναι στη 
περίπτωση της Εγγύησης Συμμετοχής στο Διαγωνισμό 
μικρότερα του 2% της Εκτιμώμενης Ετήσιας Μισθωτι¬ 
κής Αξίας του πρώτου έτους στις εκμισθώσεις, ενώ στη 
περίπτωση Εγγύησης Καλής Εκτέλεσης της Σύμβασης, 
του 5% του επιτευχθέντος Μισθώματος, υπολογιζόμενου 
σε ετήσια βάση. 

Η Εγγύηση Καλής Εκτέλεσης, σε περίπτωση εκμίσθω- 
σης, δύναται να ορίζεται, σε συγκεκριμένο αριθμό μι¬ 
σθωμάτων. 

5. Η ισχύς της Εγγύησης Συμμετοχής στο Διαγωνισμό 
λήγει τουλάχιστον ένα (1) μήνα μετά την λήξη της ισχύος 
της προσφοράς του διαγωνιζομένου και επιστρέφεται 
σε αυτόν μεν στον οποίο κατακυρώθηκε ο διαγωνισμός 
κατά μέγιστο εντός δέκα πέντε (15) ημερών από την υπο¬ 
γραφή της σχετικής σύμβασης και την παράδοση της Εγ¬ 
γύησης Καλής Εκτέλεσης, στους δε λοιπούς που έλαβαν 




2626 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'341/08.02.2017 


μέρος στο διαγωνισμό, ένα μήνα μετά την υπογραφή της 
σχετικής σύμβασης. 

6. Οι Εγγυητικές Επιστολές απευθύνονται πάντοτε στην 
ανώνυμη Εταιρεία «Αλεξάνδρεια Ζώνη Καινοτομίας ΑΕ», 
ο εγγυητής παραιτείται υποχρεωτικά των ενστάσεων 
διζήσεως και διαιρέσεως και αναγνωρίζει και αναλαμ¬ 
βάνει την υποχρέωση έναντι της Εταιρείας να καταβάλει 
ορισμένο χρηματικό ποσό, με μόνη τη δήλωση της ως 
άνω Εταιρείας προς τον εγγυητή, χωρίς ο εγγυητής να 
μπορεί να ερευνά το νόμιμο ή βάσιμο της απαίτησης. 

7. Σε όλες τις ανοιχτές ή κλειστές διαδικασίες, η ανα¬ 
κοίνωση της διενέργειας του διαγωνισμού δημοσιεύεται 
σε μία τουλάχιστον ημερήσια εφημερίδα πανελλήνιας 
κυκλοφορίας και στον επίσημο ιστότοπο της Εταιρείας 
(νννννν.ΐΡΐθ55ίηηοζοηθ.9Γ) για 15 ημερολογιακές ημέρες 
τουλάχιστον πριν την υποβολή της προσφοράς. 

8. Η διαδικασία ανοίγματος των προσφορών, η αξι¬ 
ολόγηση των αποτελεσμάτων των διαγωνισμών και η 
διαδικασία διαπραγμάτευσης γίνεται από τουλάχιστον 
τριμελή Επιτροπή, που αποτελείται από στελέχη της Εται¬ 
ρείας ή και τρίτα πρόσωπα, που έχουν ειδικές γνώσεις 
ή εμπειρία. Οι Επιτροπές Διαγωνισμού ορίζονται από το 
Διοικητικό Συμβούλιο της Εταιρείας. Οι Επιτροπές γνω- 
μοδοτούν και εισηγούνται για κάθε ζήτημα σχετικό με 
το διαγωνισμό και για κάθε ένσταση που τυχόν ασκηθεί 
στο Διοικητικό Συμβούλιο της Εταιρείας που τις όρισε. Το 
Διοικητικό Συμβούλιο της Εταιρείας μπορεί να αποκλίνει 
αιτιολογημένα, της εισήγησης της Επιτροπής. 

9. Οι διαγωνισμοί των ακινήτων που υπάγονται στον 
παρόντα Κανονισμό δύνανται να διενεργηθούν, κατά την 
κρίση του Διοικητικού Συμβουλίου και μέσω ηλεκτρο¬ 
νικών διαγωνισμών/δημοπρασιών (θ- 3υςΐίοη5), στους 
οποίους οι οικονομικές προσφορές και οι βελτιώσεις αυ¬ 
τών υποβάλλονται με ηλεκτρονικά μέσα. Στη περίπτω¬ 
ση αυτή, ισχύουν οι γενικές προβλέψεις του παρόντος 
Κανονισμού, καθώς και όσα ειδικότερα σχετικά με τη 
διαδικασία θα προβλεφθούν με απόφαση του Διοικη¬ 
τικού Συμβουλίου. 

10. Στους διαγωνισμούς δεν γίνονται δεκτές αντιπρο¬ 
σφορές, εξαιρέσει της περίπτωσης διεξαγωγής ηλεκτρο¬ 
νικού διαγωνισμού/δημοπρασίας, σύμφωνα με το άρθρο 
4 παρ. 3 του παρόντος. 

11. Η συμμετοχή στους διαγωνισμούς που υπάγονται 
στον παρόντα Κανονισμό ενός και μόνον υποψηφίου δεν 
αποτελεί κώλυμα για την κατακύρωση του αποτελέσμα¬ 
τος του διαγωνισμού. 

12. Το αρμόδιο Όργανο Διοίκησης της Εταιρείας μπο¬ 
ρεί να μην κατακυρώσει το αποτέλεσμα του διαγωνισμού 
στον, κατά περίπτωση, πλειοδότη του διαγωνισμού, 
εφόσον η προσφορά του κρίνεται ασύμφορη για την 


Εταιρεία. Εάν η Εταιρεία δεν έχει πλέον συμφέρον στην 
εκτέλεση της σύμβασης, οπότε δύναται να ακυρώσει 
ή ματαιώσει το διαγωνισμό ή να τον επαναλάβει, με ή 
χωρίς τροποποίηση των όρων του, χωρίς οποιαδήποτε 
αποζημίωση του, κατά περίπτωση, πλειοδότη και των 
λοιπών υποψηφίων που έλαβαν μέρος στον διαγωνισμό, 
δεδομένου ότι η συμμετοχή στο διαγωνισμό γίνεται με 
κίνδυνο του ίδιου του συμμετέχοντος. 

13. Τα έξοδα δημοσίευσης των ανακοινώσεων της 
Εταιρείας στον Τύπο, ως και γενικότερα, τα τυχόν τέλη 
της σύμβασης και της κατάπτωσης εγγυήσεων βαρύνουν 
τον Ανάδοχο. 

14. Απαιτήσεις κατά της Εταιρείας μπορεί να συμψηφι¬ 
στούν μόνον εφόσον αυτή τις έχει αναγνωρίσει εγγρά- 
φως, μετά από απόφαση του Διοικητικού Συμβουλίου ή 
προκύπτουν από τελεσίδικη δικαστική απόφαση. 

15. Σε όλες τις προκηρύξεις θα ορίζεται ότι οι διαγω¬ 
νισμοί, οι Εγγυήσεις και οι σχετικές συμβάσεις διέπονται 
από το ελληνικό δίκαιο και οι τυχόν διαφορές επιλύονται 
από τα καθ'ύλην αρμόδια δικαστήρια της Θεσσαλονίκης, 
αφού προηγηθεί διαδικασία φιλικής επίλυσης. 

16. Όλοι οι όροι της προκήρυξης αποτελούν υποχρε¬ 
ωτικό περιεχόμενο της σχετικής σύμβασης, ακόμη και 
αν δεν γίνεται ρητή μνεία των όρων αυτών στη σχετική 
σύμβαση, η δε συμμετοχή παντός διαγωνιζομένου στον 
οικείο διαγωνισμό υποδηλώνει την ρητή και ανεπιφύλα¬ 
κτη αποδοχή εκ μέρουςτουτων όρων της προκήρυξης. 

17. Καταγγελία κάθε συναφθείσας με τον παρόντα κα¬ 
νονισμό σύμβασης για παράβαση των όρων της, απο- 
φασίζεται από το Διοικητικό Συμβούλιο της Εταιρείας. 

18. Σε περιπτώσεις ανάγκης τροποποίησης των όρων 
σύμβασης που συνήφθη κατόπιν διαγωνισμού, το Διοι¬ 
κητικό Συμβούλιο της Εταιρείας, δύναται να αποφασίζει 
σχετικά μ'αυτήν. 

ΚΕΦΑΛΑΙΟ Δ: Τελικές διατάξεις 

Άρθρο 7 

Οι διατάξεις του παρόντος Κανονισμού τροποποιού¬ 
νται, συμπληρώνονται ή καταργούνται με απόφαση του 
Διοικητικού Συμβουλίου της Εταιρείας και την έγκρισή 
του από τον εποπτεύοντα Υπουργό. 

Η ισχύς του παρόντος Κανονισμού αρχίζει από τη δη¬ 
μοσίευση της απόφασης του εποπτεύοντα Υπουργού 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιανουάριου 2017 

Η Υφυπουργός 

ΜΑΡΙΑ ΚΟΛΛΙΑ - ΤΣΑΡΟΥΧΑ 

